Vert er að minna fyrirtæki í ferðaþjónustu á samstarfssamning Samtaka ferðaþjónustunnar , Slysavarnafélagsins Landsbjargar og Ferðamálastofu fyrir hönd Vakans um auknar forvarnir og öryggi í ferðaþjónustu . Fyrirtæki innan SAF og Vakans fá 20% afslátt af námskeiðum Björgunarskólans en dagskráin í mars liggur nú fyrir . Markmiðið með samningnum er að bæta námsframboð og þjálfun starfsmanna í afþreyingarferðaþjónustu á Íslandi með hliðsjón af þeim kröfum sem gerðar eru í Vakanum . Samtök ferðaþjónustunnar ( SAF ) höfðu frumkvæði að því að efla samstarf milli ofangreindra aðila með það fyrir augum að aðlaga betur fjölbreytt námsefni Björgunarskóla Slysavarnafélagsins Landsbjargar og heimasíðu að þörfum ferðaþjónustunnar . Af annarri þjónustu sem fyrirtækjum innan SAF og Vakans stendur til boða í tengslum við samninginn má nefna að raunhæfnimat fyrir starfsmenn og fyrirtæki geta fengið fræðslufulltrúa í heimsókn .